作者：吴文英
词牌/韵律：尉迟杯

paragraphs: 垂杨径。
洞钥启，时见流莺迎。
涓涓暗谷流红，应有缃桃千顷。
临池笑靥，春色满、铜华弄妆影。
记年时、试酒湖阴，褪花曾采新杏。
蛛窗绣网玄经，才石砚开奁，雨润云凝。
小小蓬莱香一掬，愁不到、朱娇翠靓。
清尊伴、人闲永日，断琴和、棋声竹露冷。
笑从前、醉卧红尘，不知仙在人境。